70-80-ական թվականների սերունդները խանդաղատանքով են հիշում Հրազդան քաղաքի իրենց մանկության եւ պատանեկության տարիների քաղաքային զբոսայգին՝ Միկրոշրջանի լողավազանը: Այգին 90-ականների քաղաքի հպարտությունն էր, որտեղ ժամադրվում էին սիրահարները, դպրոցից հետո այնտեղ էին շտապում աշակերտները, հետ չէին մնում նույնիսկ տարեցները: Բայց այդ ամենը միայն մինչև 1995թ-ը, որից հետո այգու տարածքը Հրազդանի քաղաքապետարանի «թեթեւ ձեռքով» սեփականաշնորհվեց: Սեփականատերն էլ զբոսայգին բանկում վարկի դիմաց գրավադրեց եւ անհետացավ: 2000թ-ին բանկը աճուրդի հանեց այգին, որը գնեց հրազդանցի գործարար Ծովինար Մաթևոսյանը: